
С Ъ О Б Щ Е Н И Е

     С предстоящото покачване на температурите и приближаването на летния сезон нараства опасността от възникване на пожари на територията на района.
     Припомняме на гражданите, че за предотвратяване възникването на пожари съществува абсолютна забрана за изгарянето на стърнища и паленето на слогове, на крайпътни ивици, сухи треви и други растителни отпадъци  в защитените територии – изключителна държавна собственост, в земеделски земи и гори на територията на Столична община.
     В изпълнение на заповед № СОА25-РД09-2571/11.04.2023 г. в сила до 31.10.2025г. на Кмета на Столична община Васил Терзиев, през  пожароопасния сезон ще бъде организирано наблюдение и постоянен контрол в тези зони от страна ОП „Управление на общински земи и гори“ съвместно с кметовете на райони, кметствата и кметските наместници. 
     При установени нарушения от страна на граждани или юридически лица на нарушителите ще бъдат налагани санкции по чл. 41 от Закона за опазване на земеделските земи.	
[bookmark: _GoBack]     За изпълнение на заповедта и предотвратяване на възникването на пожари разчитаме също и на съдействие от страна на гражданите. 

